
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 300 

8 Μαρτίου 2005 


ΑΠΟΦΑΣΕΙ Σ 

Αριθ. 256312 

Καθορισμός των όρων, προϋποθέσεων, των δικαιολογη- 
τικών και του τρόπου πληρωμής της επιχορήγησης 
της δράσης «Αντικατάσταση κυψελών», στα πλαίσια 
υλοποίησηςτου Προγράμματος Βελτίωσηςτης Παρα¬ 
γωγής και Εμπορίας Μελιού έτους 2005-2007. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της υπ’ αριθμ. 603/243942/5.1.2005 (ΦΕΚ 15/Β/2005) 
Κοινής Απόφασης Υπουργών (ΚΥΑ) Αγροτικής Ανάπτυ¬ 
ξης & Τροφίμων, Εσωτερικών Δημόσιας Διοίκησης και 
Αποκέντρωσης και Οικονομίας και Οικονομικών «Υλοποί¬ 
ηση του τριετούς προγράμματος βελτίωσηςτης παραγω¬ 
γής και εμπορίας των προϊόντων της μελισσοκομίας 2005, 
2006 και 2007». 

β) Του Ν. 1558/1985 «Κυβέρνηση και Κυβερνητικά όργα¬ 
να» (Α/137) και ειδικότερα του άρθρου 29Α, όπως αυτό 
προστέθηκε με το άρθρο 27 του Ν. 2081/1992 (Α/154), 
ρύθμιση του θεσμού των Επιμελητηρίων, τροποποίηση 
διατάξεωντου Ν. 1712/1987, για τον εκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις και τροπο¬ 
ποιήθηκε από το άρθρο 1, παράγραφος 2α του Ν. 2469 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38) 

γ) Του Ν. 2362/1995 «περί Δημοσίου Λογιστικού» 
(Α/247). 

δ) Τις διατάξεις των άρθρων 13 μέχρι και 29 του 
Ν. 2637/1998 περί «Σύστασης Οργ. Πιστοποίησης Λογα¬ 
ριασμών, Οργανισμού Πληρωμών και ελέγχου Κοινοτ. 
Ενισχύσεων Προσανατολισμού και Εγγυήσεων...και άλ¬ 
λες διατάξεις» (Α' 200), όπως τροποποιήθηκαν και συ¬ 
μπληρώθηκαν με το άρθρο4του Ν. 2732/99(ΑΊ54) και το 
άρθρο 24 του Ν. 2945/01 (Α' 223) «Εθνικό Σύστημα Προ¬ 
στασίας της Αγροτικής Δραστηριότητας» και το άρθρο 29 
παρ. 1-8του Ν. 3147/03 (Α' 135). 

ε) Της υπ’ αριθμ. 389578/2000 (Β' 1470) απόφασης του 
Υπουργού Γεωργίας «περί έγκρισης Κανονισμού Διαδικα¬ 
σίας Πληρωμών του ΟΠΕΚΕΠΕ των ενισχύσεων που βα¬ 


ρύνουν τον Ειδικό Λογαριασμό Εγγυήσεων Γεωργικών 
Προϊόντων (ΕΛΕΓΕΠ). 

στ) Της υπ’ αριθμ. 271562/2002 (Β' 1042) απόφασης του 
Υπουργού Γεωργίας «περί εγκρίσεως του ΟΠΕΚΕΠΕ ως 
Οργανισμού Πληρωμής. 

ζ) Του Καν. (Ε.Κ.) 797/2004του Συμβουλίου «περί ενερ¬ 
γειών βελτίωσης των συνθηκών παραγωγής και εμπορίας 
των προϊόντων της μελισσοκομίας» (1125). 

η) Του Καν. (Ε.Κ.) 917/2004της Επιτροπής «περί λεπτο¬ 
μερειών εφαρμογής του Καν. (Ε.Κ.) 797/2004 του Συμ¬ 
βουλίου σχετικά με ενέργειες στον τομέα της μελισσοκο¬ 
μίας» (Ε 163). 

θ) Του Καν. (ΕΟΚ) 1258/1999 «Περί χρηματοδοτήσεως 
της Κοινής Γεωργικής Πολιτικής» (Ι_94). 

ι) Του Καν. (ΕΚ) 1663/1995 της Επιτροπής για τη θέσπι¬ 
ση των λεπτομερειών εφαρμογής του Καν. (ΕΚ) 729/1970 
του Συμβουλίου όσον αφορά τη διαδικασία για την εκκα¬ 
θάριση των λογαριασμών του ΕΓΤΠΕ, Τμήμα Εγγυήσεων 
(1158). 

ια) Του Π.Δ. 402/1988 «Οργανισμός Υπουργείου Γεωρ¬ 
γίας» (Α/187) όπως ισχύει σήμερα. 

2. Το Εθνικό Πρόγραμμα βελτίωσης της παραγωγής και 
εμπορίας των προϊόντων της μελισσοκομίας 2005 - 2007, 
που υποβλήθηκε από τη χώρα μας στην Ε.Ε. για έγκριση, 
και εγκρίθηκε με την 0(2004) 3199/τελικό/ 26.8.2004 Από¬ 
φαση της Ευρωπαϊκής Επιτροπής. 

3. Το γεγονός ότι από τις διατάξεις της παρούσας προ- 
καλείται δαπάνη σε βάρος του Κρατικού Προϋπολογι¬ 
σμού μέχρι 1.075.000€που έχειεγκριθείγιατην Ενέργεια 
I της αρ. 603/243942/5.1.2005 ΚΥΑ (ΦΕΚ 15/Β/2005) και εί¬ 
ναι εγγεγραμμένη στον Κ.Α.Ε. 5423 «Δαπάνες Ε.Γ.Τ.Π.Ε.- 
Εγγυήσεις»του Υπουργείου Αγροτικής Ανάπτυξης&Τρο- 
φίμων, αποφασίζουμε: 

Καθορίζουμε τους όρους, τις προϋποθέσεις, τα δικαιο- 
λογητικά, τον τρόπο πληρωμής και το ποσοστό κάλυψης 
επί των αιτούμενων για επιχορήγηση κυψελών της δρά¬ 
σης «Αντικατάσταση κυψελών». 

1. ΠΕΡΙΓΡΑΦΗ ΤΗΣ ΔΡΑΣΗΣ -ΦΟΡΕΙΣ ΥΛΟΠΟΙΗΣΗΣ 

Επιχορηγούνται οι μελισσοκόμοι, κάτοχοι μελισσοκομι- 
κού βιβλιαρίου, για την αγορά κυψελών αντικατάστασης. 

Οι φορείς που συμμετέχουν στην εφαρμογή και υλοποί¬ 
ηση της δράσης, καθώς και οι αρμοδιότητές τους φαίνο¬ 
νται παρακάτω: 

α) Γενική Δ/νση Ζωικής Παραγωγής, Δ/νση Ζωικής 
Παρ/γής και ΑΠΑ, τμήμα Μελισσοκομίας-Σηροτροφίας 
του Υπ. Αγρ. Ανάπτ. & Τροφίμων : 

Είναι αρμόδια για τη εισήγηση στον Υπ. Αγρ. Ανάπτ. & 
Τροφίμων των σχετικών αποφάσεων, την παρακολούθη¬ 
ση, τον συντονισμό και τον έλεγχο της εφαρμογής της 
δράσης. 

β) Δ/νσεις Αγροτικής Ανάπτυξης των Νομαρχιακών Αυ¬ 
τοδιοικήσεων : 

Είναι αρμόδιες για την ανάρτηση των καταστάσεων 
στον πίνακα ανακοινώσεων των Δ/νσεων Αγρ. Ανάπτυξης, 
την εξέταση των υποβαλλομένων εκ μέρους των μελισ- 
σοκόμων ενστάσεων, σε συνεργασία με τα Κέντρα Με¬ 
λισσοκομίας, την πραγματοποίηση των σχετικών διοικητι¬ 
κών και επιτόπιων ελέγχων, την επιβολή των προβλεπο- 
μένων στην παρούσα κυρώσεων, τη θεώρηση των 
καταστάσεων πληρωμής και αποστολής τους στον ΟΠΕ- 
ΚΕΠΕ και τη διατήρηση αντιγράφωντων δικαιολογητικών 
πληρωμής για τυχόν εθνικό ή κοινοτικό έλεγχο. 

γ) Κέντρα Μελισσοκομίας: 

Είναι αρμόδια για τη συγκέντρωση των αιτήσεων των 
μελισσοκόμων, τον έλεγχο κατά την παραλαβή των υπο¬ 
βαλλομένων δικαιολογητικών, τη σύνταξη των συγκε¬ 
ντρωτικών καταστάσεων, τις τυχόν διορθώσεις αυτών, τη 
διαβίβασή τους στις Δ/νσεις Αγροτικής Ανάπτυξης των 
Νομαρχιακών Αυτοδιοικήσεων και τη συνεργασία με τους 
συναρμόδιους φορείς για την υλοποίηση της δράσης. 

δ) Δ/νση Πληροφορικής του Υπ. Αγρ. Αναπτ. & Τροφί¬ 
μων : 

Είναι αρμόδια για την ανάπτυξη της μηχανογραφικής 
εφαρμογής για τη δράση, τους διασταυρωτικούς ελέγ¬ 
χους και την εξαγωγή του τυχαίου δείγματος για τους επι¬ 
τόπιους ελέγχους που θα πραγματοποιήσουν οι Δ/νσεις 
Αγροτικής Ανάπτυξης των Νομαρχιακών Αυτοδιοικήσεων. 

ε) ΟΠΕΚΕΠΕ: 

Είναι αρμόδιος για τον έλεγχο των φακέλων πληρωμής, 
την αναγνώριση και εκκαθάριση της δαπάνης και τη έκ¬ 
δοση των εντολών πληρωμής. 

2. ΔΙΚΑΙΟΥΧΟΙ 

Δικαιούχοι ένταξης στην παραπάνω δράση είναι οι με- 
λισσοκόμοι κάτοχοι μελισσοκομικών βιβλιαρίων σύμφω¬ 
να με την 370910/14-5-2001 απόφαση του Υπουργού Γε¬ 
ωργίας περί "καθιέρωσης μητρώου μελισσοκομικών εκ¬ 
μεταλλεύσεων και μελισσοκομικού βιβλιαρίου". 

3. ΕΠΙΛΕΞΙΜΕΣ ΔΑΠΑΝΕΣ 

Ο εμβρυοθάλαμος κυψέλης τύπου 5ΐ3ηό3Γά (10 ή 8 
πλαισίων), από ξύλο ή κόντρα πλακέ, με βάση κινητή ή 
σταθερή, καπάκι τύπου 5ΐ3ηά3Γά ή Αυστραλίας, τα αντί¬ 
στοιχα πλαίσια και κηρήθρες (70 - 80 γραμ.), συνδετήρες 
για το καπάκι και συνδετήρες για την κινητή βάση. 

Τουλάχιστον το 30% των επιχορηγούμενων κυψελών 
πρέπει να φέρουν κινητή βάση. 

4. ΥΨΟΣ ΕΠΙΧΟΡΗΓΗΣΗΣ 

Το συνολικό ύψος επιχορήγησης για τη Δράση "αντικα¬ 
τάσταση κυψελών" καθορίζεται μέχρι του ποσού των 
2.150.000 Ευρώ για το πρόγραμμα του 2005. Για τα έτη 
2006 και 2007, το ύψος της επιχορήγησης θα καθορισθεί 
με απόφαση του Υπ. Αγροτικής Ανάπτυξης & Τροφίμων. 

Το ύψος της επιλέξιμης δαπάνης ανά κυψέλη καθορίζε¬ 
ται μέχρι του ποσού των 30 Ευρώ, χωρίς να συμπεριλαμ- 
βάνεται ο ΦΠΑ. 

Ενισχύεται το 80% της δαπάνης της αγοράς της κυψέ¬ 
λης της παραγράφου 3 της παρούσας. 


Ο ΦΠΑ δεν αποτελεί επιλέξιμη δαπάνη. 

5. ΔΙΑΔΙΚΑΣΙΑ ΕΝΤΑΞΗΣ - ΕΠΙΧΟΡΗΓΗΣΗΣ 

α) Υποβολή αιτήσεων 

ΟιΔ/νσεις Αγροτικής Ανάπτυξης καθώς και τα Κ.Μ., από 
της λήψεωςτης παρούσας, ενημερώνουν με ανακοίνωση 
στον τοπικό τύπο και τα μέσα μαζικής ενημέρωσης τους 
μελισσοκόμουςτης περιοχής τους, για την υποβολή αιτή¬ 
σεων (Υπόδ. 1) ένταξης στη δράση: «Αντικατάσταση κυ¬ 
ψελών». 

Η εν λόγω αίτηση είναι ενιαία και αφορά και τη δράση 
«καταπολέμηση της βαρροϊκής ακαρίασης». Οι ενδιαφε¬ 
ρόμενοι μπορούν να αιτηθούν την ένταξή τους είτε μεμο¬ 
νωμένα σε όποια δράση από τις δύο επιθυμούν, είτε και 
στις δύο δράσεις, συμπληρώνοντας το ενιαίο υπόδειγμα 
αίτησης και καταθέτοντας μία φορά τα απαραίτητα δικαι- 
ολογητικά. 

Για την ένταξη και στις δύο δράσεις τα ΚΜ εκτυπώνουν 
φωτοαντίγραφα αιτήσεων και δικαιολογητικών, προκει- 
μένου να συμπληρωθούν οι φάκελοι για να αποσταλούν 
στις Δ/νσεις Αγροτικής Ανάπτυξης και Κτηνιατρικής για 
την υλοποίηση των παραπάνω δράσεων. 

Οι ενδιαφερόμενοι μελισσοκόμοι υποβάλλουν στα Κ.Μ. 
της περιοχής τους τις αιτήσεις ένταξης στο πρόγραμμα, 
το αργότερο ένα μήνα μετά τη δημοσίευση της παρούσας 
για το πρόγραμμα 2005 και μέχρι 20 Νοεμβρίου για τα 
προγράμματα του 2006 και του 2007. Οι αιτήσεις μπο¬ 
ρούν να υποβληθούν είτε κατευθείαν από τους μελισσο- 
κόμους, είτε μέσω των τοπικών συλλογικών τους Οργα¬ 
νώσεων (συνεταιρισμοί, ενώσεις συνεταιρισμών, σύλλο¬ 
γοι κλπ.). 

Οι αιτήσεις θα πρέπει να συνοδεύονται από: 

ί) Φωτοαντίγραφο θεωρημένου Μελισσοκομικού Βι¬ 
βλιαρίου. 

μ) Φωτοαντίγραφο του Ε1 της πιο πρόσφατης φορολο¬ 
γικής δήλωσης. 

ϋ) Φωτοαντίγραφο της πρώτης σελίδας του τραπεζικού 
λογαριασμού. 

ίϋ) Υπεύθυνη δήλωση του Ν. 1599/86, ότι οι συγκεκριμέ¬ 
νες δράσεις δεν ενισχύονται από άλλη πηγή. 

β) Επεξεργασία των στοιχείων - ορισμός δικαιούχων 

Τα Κ.Μ. παραλαμβάνουν τις αιτήσεις, τις πρωτοκολ¬ 
λούν σε ειδικό πρωτόκολλο, στη συνέχεια ελέγχουντα δι- 
καιολογητικά και συντάσσουν καταστάσεις κατά Νομαρ¬ 
χιακή Αυτοδιοίκηση, τις οποίες διαβιβάζουν στη Δ/νση 
Πληροφορικής ηλεκτρονικά ή ταχυδρομικά. Η διαβίβαση 
των παραπάνω καταστάσεων από τα Κ.Μ. προς τη Δ/νση 
Πληροφορικής θα πρέπει να έχει ολοκληρωθεί σε 15 ημέ¬ 
ρες μετά τη λήξη της προθεσμίας υποβολής των αιτήσε¬ 
ων από τους μελισσοκόμους. 

Η Δ/νση Πληροφορικής μετά τους σχετικούς διοικητι¬ 
κούς ελέγχους διαβιβάζει στη Δ/νση Ζωικής Παραγωγής 
& ΑΠΑ, τον αριθμό των αιτουμένων κυψελών. Ως αριθμός 
των αιτουμένων κυψελών ενός μελισσοκόμου καθορίζε¬ 
ται ο μικρότερος αριθμός μεταξύ του αριθμού κατεχομέ- 
νων κυψελών που αναγράφεται στο μελισσοκομικό βι¬ 
βλιάριο και του αριθμού κατεχομένων κυψελών που δη¬ 
λώνονται στο έντυπο Ε1 της φορολογικής δήλωσης του 
μελισσοκόμου. 

Επίσης, η Δ/νση Πληροφορικής διαβιβάζει στη Δ/νση 
Ζωικής Παραγωγής & ΑΠΑ τον αριθμό των κυψελών και 
τον αριθμό των μελισσοκόμων που έχουν κάνει αίτηση 
ένταξης στο πρόγραμμα και ανήκουν στις εξής κατηγο¬ 
ρίες: 

ί) Κάτοχοι λιγότερων από 150 κυψέλες (μέχρι και 149) 

ϋ) Κάτοχοι περισσότερων από 149 κυψέλες (από 150 και 
πάνω) 

Η διαβίβαση των παραπάνω στοιχείων από τη Δ/νση 
πληροφορικής προς τη Δ/νση Ζωικής Παραγωγής & ΑΠΑ 
θα πρέπει να έχει ολοκληρωθεί σε 1 μήνα μετά τη λήξη της 
προθεσμίας υποβολής των αιτήσεων από τους μελισσο- 
κόμους. 

Η Δ/νση Ζωικής Παραγωγής & ΑΠΑ με βάση τα παρα¬ 
πάνω στοιχεία εισηγείται στον Υπουργό Αγροτικής Ανά¬ 
πτυξης & Τροφίμων την έκδοση Υπουργικής Απόφασης 
για το ποσοστό ικανοποίησης των αιτήσεων. 

Η Δ/νση Πληροφορικής με βάση το παραπάνω ποσοστό 
κάλυψης, καθορίζει τον αριθμό των επιλέξιμων κυψελών 
ανά μελισσοκόμο, στρογγυλοποιούμενο σε ακέραιο αριθ¬ 
μό και συντάσσει καταστάσεις δικαιούχων ανά Νομαρ¬ 
χιακή Αυτοδιοίκηση, τις οποίες διαβιβάζει στα ΚΜ. 

Στη συνέχεια τα Κ.Μ. εκτυπώνουν εις διπλούν, κατα¬ 
στάσεις δικαιούχων όλων των Νομαρχιακών Αυτοδιοική¬ 
σεων της ζώνης ευθύνης τους. 

Για κάθε Δ/νση Αγροτικής Ανάπτυξης τα Κ.Μ. συντάσ¬ 
σουν φάκελο ο οποίος περιλαμβάνει: 

• Αιτήσεις μελισσοκόμων 

• Φωτοαντίγραφο μελισσοκομικού βιβλιαρίου θεωρη¬ 
μένο από τη Δ/νση Αγροτικής Ανάπτυξης 

• Φωτοαντίγραφο του Εντύπου Ε1 της πιο πρόσφατης 
φορολογικής δήλωσης από την οικεία Δ.Ο.Υ. 

• Υπεύθυνη δήλωση του Ν.1599/1986 ότι οι συγκεκρι¬ 
μένες δράσεις δεν ενισχύονται από άλλη πηγή και 

• Δύο (2) φωτοαντίγραφα καταστάσεων των δικαιού¬ 
χων επιλέξιμων κυψελών. 

Οι φάκελοι αποστέλλονται στις Δ/νσεις Αγροτικής Ανά¬ 
πτυξης των Νομαρχιακών Αυτοδιοικήσεων. Τα Κ.Μ. δια¬ 
τηρούν στο αρχείο τους φωτοαντίγραφα των παραπάνω 
δικαιολογητικών κατά Νομαρχιακή αυτοδιοίκηση. Οι 
Δ/νσεις Αγρ. Ανάπτυξης θεωρούν τις καταστάσεις και στη 
συνέχεια αναρτούν το ένα αντίγραφο ενώ το άλλο απο- 
στέλλεται στο Κ.Μ. για ανάρτηση. Η ανάρτηση διαρκεί 15 
ημέρες από την ημερομηνία του πρακτικού ανάρτησης. 
Στο διάστημα αυτό, μπορούν οι ενδιαφερόμενοι να υπο¬ 
βάλλουν τυχόν ενστάσεις επί των αναγραφομένων σε αυ¬ 
τά στοιχείων. 

Οιτυχόν ενστάσεις και περιπτώσεις ανωτέρας βίας εξε¬ 
τάζονται από επιτροπές των οικείων Δ/νσεων Αγροτικής 
Ανάπτυξης αποτελούμενες από τουλάχιστον δύο άτομα 
έκτων οποίων ο ένας τουλάχιστον γεωπόνος. Τυχόν διορ¬ 
θώσεις μετά την εξέταση των ενστάσεων αποστέλλονται 
από τις Δ/νσεις Αγροτικής Ανάπτυξης στα Κ.Μ., τα οποία 
στην συνέχεια ενημερώνουν τη Δ/νση Πληροφορικής για 
τη διόρθωση των καταστάσεων των δικαιούχων. 

γ) Προμήθεια των επιλέξιμων κυψελών 

Οι συμμετέχοντες στο πρόγραμμα μελισσοκόμοι προ¬ 
μηθεύονται τις επιλέξιμες κυψέλες σύμφωνα μετά οριζό¬ 
μενα στην παράγραφο 3 της παρούσας. Οι προμηθευτές 
εκδίδουν και χορηγούν στους ενδιαφερομένους μελισσο- 
κόμους εξοφλημένα πρωτότυπα τιμολόγια - δελτία απο¬ 
στολής. 

Οι επιλέξιμες δαπάνες της παραγράφου 3 της παρού¬ 
σας μπορεί να καταγραφούν σε ένα ή περισσότερα τιμο¬ 
λόγια - δελτία αποστολής. 

Το μέγιστο συνολικό ύψος της επιχορηγούμενης δαπά¬ 
νης ανά κυψέλη δεν μπορεί να ξεπερνά το ποσό των 30 
Ευρώ που έχει καθορισθεί στην παράγραφο 4 της πα¬ 


ρούσας, έστω και αν το ύψος της δαπάνης που αναγρά¬ 
φεται στο τιμολόγιο είναι υψηλότερο. 

Η παραπάνω δαπάνη αναλύεται ως εξής: 

Εμβυοθάλαμος κυψέλης τύπου δίαπάαιτί με βάση κινη¬ 
τή ή σταθερή, καπάκι, θυρίδα, πλαίσια και συνδετήρες: 
μέχρι 25,00 Ευρώ 

Κηρήθρες (70 - 80 γραμ.): μέχρι 0,50 Ευρώ ανά κηρή¬ 
θρα 

Συνδετήρες:μέχρι 1,00 Ευρώ ανά ζεύγος 

δ) Υποβολή εξοφλημένωντιμολογίων - δελτίων αποστο¬ 
λής 

Τα πρωτότυπα εξοφλημένα τιμολόγια - δελτία αποστο¬ 
λής αγοράς των κυψελών υποβάλλονται απευθείας στα 
Κέντρα Μελισσοκομίας που έχουν κατατεθεί οι αιτήσεις 
συμμετοχής των ενδιαφερομένων στο πρόγραμμα. Στην 
περίπτωση που οι δικαιούχοι είναι υποχρεωμένοι από τον 
Κ.Φ.Β. & Σ. να τηρούν πρωτότυπα παραστατικά στο αρ¬ 
χείο τους, υποβάλλουν φωτοαντίγραφα θεωρημένα από 
Δημόσια Αρχή. 

Καταληκτική ημερομηνία έκδοσης και υποβολής των τι¬ 
μολογίων ορίζεται η 20η Ιουλίου του έτους εφαρμογής 
του προγράμματος. 

Τα Κέντρα Μελισσοκομίας εκτυπώνουν αναλυτική κα¬ 
τάσταση δικαιούχων ανά Νομαρχιακή Αυτοδιοίκηση, που 
συντάσσεται από τη Δ/νση Πληροφορικής του Υπουργεί¬ 
ου Αγρ. Ανάπτ. & Τροφίμων σύμφωνα με το μηχανογρα¬ 
φημένο υπόδειγμα 2 και τη διαβιβάζουν το αργότερο μέ¬ 
χρι την 5η Αυγούστου του έτους εφαρμογής του προ¬ 
γράμματος στις Δ/νσεις Αγρ. Ανάπτυξης των 
Νομαρχιακών Αυτοδιοικήσεων της ζώνης ευθύνης τους, 
μαζί με τα πρωτότυπα εξοφλημένα τιμολόγια-δελτία απο¬ 
στολής αγοράς των κυψελών. 

Οι Δ/νσεις Αγρ. Ανάπτυξης των ΝΑ μετά την παραλαβή 
των καταστάσεων με τα συνημμένα δικαιολογητικά προ¬ 
βαίνουν σε διοικητικούς και επιτόπιους ελέγχους όπως 
φαίνεται παρακάτω. 

Στα τιμολόγια αγοράς των επιλέξιμων κυψελών θα ανα¬ 
γράφεται ο αριθμός των κυψελών που φέρουν κινητή βά¬ 
ση. 

6. ΕΛΕΓΧΟΙ 

Γιατην ορθή εφαρμογή των μέτρων της παρούσας από¬ 
φασης διενεργούνται διοικητικοί και επιτόπιοι έλεγχοι. 

Διοικητικοί έλεγχοι διεξάγονται στο 100% των αιτήσεων 
για την ακρίβεια των αναφερομένων σε αυτές στοιχείων 
και του αριθμού των επιλέξιμων για επιχορήγηση κυψε¬ 
λών βάσει του ποσοστού κάλυψης. 

Παράλληλα διενεργούνται επιτόπιοι έλεγχοι σύμφωνα 
με μηχανογραφικό τυχαίο δείγμα της Δ/νσης Πληροφορι¬ 
κής σε ποσοστό τουλάχιστον 5% των υποβαλλομένων αι¬ 
τήσεων για ενίσχυση. 

Οι Δ/νσεις Αγρ. Ανάπτυξης μπορούν να διεξάγουν, εφό¬ 
σον κρίνουν, και ελέγχους πέραν του τυχαίου δείγματος 
σε περιπτώσεις διατυπωμένων καταγγελιών ή όταν κρί¬ 
νουν ότι συντρέχει λόγος. 

Οι επιτόπιοι έλεγχοι θα διεξάγονται από δύο τουλάχι¬ 
στον υπαλλήλους της Δ/νσης Αγροτικής Ανάπτυξης, εκ 
των οποίων ο ένας τουλάχιστον γεωπόνος ή τεχνολόγος 
γεωπονίας. Η επιτροπή ορίζεται με απόφαση του οικείου 
Νομάρχη κατόπιν εισήγησης του Δ/ντη Αγρ. Ανάπτυξης. 

Στους επιτόπιους ελέγχους, ελέγχεται η αγορά των κυ¬ 
ψελών, η πυροσφράγισή τους, η τήρηση της παραγρά¬ 
φου 3 των Γ ενικών της παρούσας και συντάσσεται πρα¬ 
κτικό επιτόπιων ελέγχων (υπόδειγμα 3) που συνυπογρά- 

φεται από τον υπεύθυνο της μελισσοκομικής εκμετάλ¬ 
λευσης ή τον αντιπρόσωπό του, στον οποίο δίνεται ένα 
αντίγραφο του πρακτικού τη στιγμή του ελέγχου. Επίσης, 
ένα αντίγραφο του πρακτικού ελέγχου επισυνάπτεται στο 
φάκελο του μελισσοκόμου. 

Έκτακτους ελέγχους μπορεί να διενεργήσει ο ΟΠΕΚΕ- 
ΠΕ από επιτροπή που ορίζεται με απόφαση του προέ¬ 
δρου του, αποτελούμενη από υπαλλήλους του (γεωπόνο 
ή κτηνίατρο, οικονομικό - διοικητικό). 

Για τυχόν λάθη που θα διαπιστωθούν από τους διοικητι¬ 
κούς και επιτόπιους ελέγχους ενημερώνονται τα Κ.Μ., προ- 
κειμένου να διορθώσουν τα στοιχεία της μηχανογραφικής 
εφαρμογής και να τα στείλουν στη Δ/νση Πληροφορικής. 

7. ΔΙΑΔΙΚΑΣΙΑ ΠΛΗΡΩΜΗΣ 

α) Μετά τους διοικητικούς και επιτόπιους ελέγχους και 
τις τυχόν διορθώσεις που θα πραγματοποιήσουν τα Κέ¬ 
ντρα Μελισσοκομίας με βάση τα αποτελέσματα των εν λό¬ 
γω ελέγχων, η Δ/νση Πληροφορικής παράγει τις τελικές 
καταστάσεις πληρωμής ανά Νομαρχιακή Αυτοδιοίκηση, 
τις οποίες εκτυπώνουν τα Κέντρα Μελισσοκομίας και τις 
αποστέλλουν στις Δ/νσεις Αγροτικής Ανάπτυξης των Νο¬ 
μαρχιακών Αυτοδιοικήσεων. 

Οι Δ/νσεις Αγρ. Ανάπτυξης συντάσουν φάκελο πληρω¬ 
μής με τα εξής δικαιολογητικά. 

• Διαβιβαστικό έγγραφο της Δ/νσης Αγρ. Ανάπτυξης 
προς τη Δ/νση ΔΗΛΙΖΩ τμήμα III του ΟΠΕΚΕΠΕ (ταχ. 
δ/νση: Αχαρνων 241, Τ.Κ. 112 53, Αθήνα) 

• Αναλυτικές καταστάσεις πληρωμής δικαιούχων εις 
τριπλούν, θεωρημένες από τις αρμόδιες Δ/νσεις Αγρ. 
Ανάπτυξης. (Υπόδ. 2) 

• Πρωτότυπα παραστατικά πληρωμής (τιμολόγια αγο¬ 
ράς κυψελών). 

• Πρακτικά επιτόπιων ελέγχων (Υπόδ. 3). 

Ο παραπάνω φάκελος αποστέλλεται στη Δ/νση ΔΗΛΙΖΩ 
του ΟΠΕΚΕΠΕ το αργότερο μέχρι την 15η Σεπτεμβρίου 
του έτους εφαρμογής του προγράμματος. 

Μία κατάσταση με αντίγραφα των παραπάνω δικαιολο- 
γητικών θα διατηρείται στη Δ/νση Αγρ. Ανάπτυξης για πέ¬ 
ντε χρόνια και θα πρέπει ανά πάσα στιγμή να είναι διαθέ¬ 
σιμη για τυχόν Εθνικό ή Κοινοτικό έλεγχο. 

β) Η αναγνώριση και εκκαθάριση της δαπάνης γίνεται 
από τη Δ/νση ΔΗΛΙΖΩ τουΟΠΕΚΕΠΕη οποία διαβιβάζειτο 
φάκελο δικαιολογητικών στη Δ/νση Οικονομικού για έκδο¬ 
ση της σχετικής εντολής πληρωμής κατά Νομαρχιακή Αυ¬ 
τοδιοίκηση, σε συνεργασία με τη Δ/νση Πληροφορικής. 

Η Δ/νση Πληροφορικής του Υπουργείου Αγρ. Ανάπτ. & 
Τροφίμων αποστέλλει στην ΑΤΕ κατάσταση δικαιούχων 
για πίστωση των λογαριασμών τους. 

Τα σχετικά αποδεικτικά πληρωμής των δικαιούχων 
(θχίΓαίίεΤραπέζης) διαβιβάζονται με ευθύνη του αντίστοι¬ 
χου υποκαταστήματος Τραπέζης στη Δ/νση ΔΗΛΙΖΩ του 
ΟΠΕΚΕΠΕ για συμπλήρωση των σχετικών φακέλων και 
έλεγχο των πληρωμών. 

Η ενίσχυση καταβάλλεται στους τραπεζικούς λογαρια¬ 
σμούς των ενδιαφερομένων μέχριτην 15η Οκτωβρίου του 
έτους εφαρμογής του προγράμματος. 

8. ΚΥΡΩΣΕΙΣ 

Σε περίπτωση που διαπιστωθούν κατά την διάρκεια των 
ελέγχων εσκεμμένα ψευδή στοιχεία, οι ενδιαφερόμενοι 
αποκλείονται της επιχορήγησης κατά το τρέχον έτος και 
της συμμετοχής τους στο πρόγραμμα του επόμενου 
έτους. Μελισσοκόμοι οι οποίοι έχουν υποβάλλει αίτηση 
συμμετοχής στο πρόγραμμα και δεν προβαίνουν στην 


αγορά των επιλέξιμων κυψελών αποκλείονται της συμμε¬ 
τοχής στο πρόγραμμα του επόμενου έτους, εκτός περι¬ 
πτώσεων ανωτέρας βίας δεόντως αιτιολογημένες, οι 
οποίες εξετάζονται από τον ΟΠΕΚΕΠΕ. 

Μελισσοκόμοιπουδενέχουνπρομηθευθείτουλάχιστον 
το 30% των κυψελών με κινητή, βάση δεν επιχορηγούνται 
για το 30% των επιλέξιμων κυψελών. 

Οι μελισσοκόμοι που έχουν τύχει της επιχορήγησης στο 
πρόγραμμα, υποχρεούνται να διατηρούν τις κυψέλες επί 
πέντε (5) χρόνια. 

Σε περίπτωση που οι ενδιαφερόμενοι, δεν διατηρούν 
στις εκμεταλλεύσεις τους τις επιχορηγούμενες από τον 
Κανονισμό Ε.Ε. 797/04 κυψέλες, εκτός περιπτώσεων 
ανωτέρας βίας δεόντως αιτιολογημένες οι οποίες εξετά¬ 
ζονται από τον ΟΠΕΚΕΠΕ, επιβάλλεται η επιστροφή των 
αχρεωστήτως καταβληθέντων ποσών εντόκως, κατά τη 
διαδικασία του άρθρου 28 του Ν.2520/97, όπως τροπο¬ 
ποιήθηκε και ισχύει σήμερα, καθώς και η μη χορήγηση της 
τρέχουσας ενίσχυσης. 

ΓΕΝΙΚΑ 

1.0 αριθμόςτων κατεχομένων κυψελώντης αίτησης εί¬ 
ναι αυτός που αναφέρεται στο Μελισσοκομικό Βιβλιάριο. 
Εάν διαφέρει από τον αναγραφόμενο στο Ε1 έντυπο της 
φορολογικής δήλωσης του δικαιούχου, τότε στην συγκε¬ 
ντρωτική κατάσταση που θα συνταχθεί από τα Κ.Μ. λαμ- 
βάνεται υπόψη για τους υπολογισμούς, ο μικρότερος εκ 
των δύο αριθμών. 

2. Οι κυψέλες που επιχορηγούνται από την παραπάνω 
δράση θα πρέπει να είναι καινούργιες, και να φέρουν σε εμ¬ 
φανή σημείο αναπόσπαστη ετικέτα (μεταλλική ετικέτα) ή πυ- 
ροσφράγιση ή να αναγράφεται σε αυτές με ανεξίτηλο μελά¬ 
νι «Καν. 797/04 - 2005 (ή 2006 ή 2007 κατά περίπτωση)». 

3. Τα τιμολόγια θα σφραγίζονται από τα Κέντρα Μελισ¬ 
σοκομίας με σφραγίδα που θα προμηθευθούν όπου θα 
αναγράφεται ευανάγνωστα «Καν. (ΕΚ) 797/04 Δράση 
"Αντικατάσταση Κυψελών». 

4. Οι μελισσοκόμοι που έχουν τύχει επιχορήγησης στο 
παραπάνω πρόγραμμα είναι υποχρεωμένοι για τη διατή¬ 
ρηση των κυψελών στην εκμετάλλευσή τους επί πέντε 
χρόνια και να επιδεικνύουν αυτές σε Εθνικές ή Κοινοτικές 
Ελεγκτικές Αρχές. 

5. Ο Φ.Π.Α. δεν αποτελεί επιλέξιμη δαπάνη. 

6. Τα τιμολόγια γίνονται δεκτά μόνο εάν είναι εξοφλη¬ 
μένα και αυτό θα πρέπει να αναγράφεται επ’αυτών και να 
φέρουν τη μονογραφή του εκδότη. 

7. Οι πιστώσεις θα βαρύνουν κατά 50%τοντακτικό προ¬ 
ϋπολογισμό, και κατά 50%το ΕΓΤΠΕ, Τμήμα Εγγυήσεων. 
Σχετική αναγραφή θα υπάρχει και στην κατάσταση ανα¬ 
γνώρισης - εκκαθάρισης δαπανών. 

8. Τα Κέντρα Μελισσοκομίας, οι Δ/νσεις Αγρ. Ανάπτυ¬ 
ξης των Νομαρχιακών Αυτοδιοικήσεων και η Δ/νση Ζωι¬ 
κής Παραγωγής & ΑΠΑ του Υπουργείου Αγρ. Ανάπτ. & 
Τροφίμων και η Δ/νση ΔΗΛΙΖΩ του ΟΠΕΚΕΠΕ παρέχουν 
στους δικαιούχους κάθε πληροφορία για την υλοποίηση 
της παρούσας, σχετικά με θέματα αρμοδιότητάς τους. 

9. Όλες οι διαβιβάσεις στοιχείων όπου προβλέπεται 
στις επί μέρους παραγράφους της παρούσας γίνονται μέ¬ 
σω ΜθΝπθΙ. 

10. Με απόφαση του Γεν. Γραμματέα του Υπ. Αγρ. Ανά¬ 
πτ. & Τροφίμων μπορούν να τροποποιηθούν ή να ορι- 
σθούν εκ νέου οι ημερομηνίες και οι προθεσμίες υποβο¬ 
λής και διαβίβασης των δικαιολογητικών και των στοιχεί¬ 
ων της παραγράφου 5 της παρούσας. 

11. Το συνημμένο παράρτημα υποδειγμάτων αποτελεί 
αναπόσπαστο τμήμα της παρούσας. 

12. Η παρούσα ισχύει από την υπογραφή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2005 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 


Παράρτημα Υποδειγμάτων 

Υπ. 1: Αίτηση ένταξης στο πρόγραμμα (κοινή για τα 
προγράμματα αντικατάσταση κυψελών και κατα¬ 
πολέμησης της βαρρόα). 

Υπ. 2: Αναλυτική κατάσταση δικαιούχων 

Υπ. 3: Πρακτικό τεχνικού - οικονομικού ελέγχου 

ΥΠΟΔΕΙΓΜΑ 1 

ΑΙΤΗΣΗ - ΔΗΛΩΣΗ 

Για τη συμμετοχή στις δράσεις: 

1) «Αντικατάσταση Κυψελών» 

2) «Καταπολέμηση της βαρροϊκής ακαρίασης» 

κατά την περίοδο από.έως. 


ΠΡΟΣ 

ΜΕΛΙΣΣΟΚΟΜΙΚΟ ΚΕΝΤΡΟ 


ΗΜΕΡΟΜΗΝΙΑ 
ΑΡΙΘΜ. ΠΡΩΤ. . 


ΝΟΜΟΣ. 

ΔΗΜΟΣ / ΚΟΙΝΟΤΗΤΑ. 

ΜΟΝΙΜΗΣ ΚΑΤΟΙΚΙΑΣ 

ΤΑΧ. Δ/ΝΣΗ . 

ΑΡΙΘΜ ΜΕΛ/ΚΟΥ ΒΙΒΛΙΑΡΙΟΥ 

ΕΠΩΝΥΜΟ. 

ΑΡΙΘΜ. ΔΕΛΤ. ΤΑΥΤΟΤΗΤΑΣ 
ΑΡΧΗ. 

ΑΦΜ |ϊ~ 

ΑΡΙΘΜ. ΛΟΓΑΡΙΑΣΜΟΥ [τ 


ΤΗΛΕΦΩΝΟ 


ΟΝΟΜΑ.ΠΑΤΡ/ΜΟ. 

1 ΕΚΔ 

~η| δου. 

. ιΙ ΑΤΕ υποκ. 


Σύμφωνα με το Μελ. Βιβλιάριό μου είμαι κάτοχος 
εντάξετε στα Προγράμματα: 


κυψελών ή μελισσοσμηνών και παρακαλώ όπως με 


1 ) 


2 ) 


«Αντικατάσταση κυψελών» 


«Καταπολέμηση της βαρροϊκής ακαρίασης» 



(ΣΥΜΠΛΗΡΩΝΕΤΑΙ ΑΝΑΛΟΓΑ ΝΑΙ Ή ΟΧΙ) 


(ΣΥΜΠΛΗΡΩΝΕΤΑΙ ΑΝΑΛΟΓΑ ΝΑΙ'Η ΟΧΙ) 


Προμήθεια συνταγής από Δ/νση Κτηνιατρικής 
ή από Μελισσοκομικό Κέντρο . 


(ΣΗΜΕΙΩΣΤΕ X ΣΤΟ 
ΑΝΤΙΣΤΟΙΧΟ ΤΕΤΡΑΓΩΝΟ) 


Αποδέχομαι την τοιχοκόλληση των στοιχείων που σχετίζονται με τις παραπάνω δράσεις 


Συνημμένα: 


1. Φωτοαντίγραφο θεωρημένου Μελισσοκομικού βιβλιαρίου, 

2. Φωτοαντίγραφο της πρώτης σελίδας του τραπεζικού λογαριασμού, 

3. Φωτοαντίγραφο του Ε1 της πιο πρόσφατης φορολογικής δήλωσης, 

4. Υπεύθυνη δήλωση του Ν. 1599/86 ότι οι συγκεκριμένες δράσεις 
δεν ενισχύονται από άλλη πηγή. 


Ο ΑΪΤΩΝ 























Νομαρχιακή Αυτοδιοίκηση:. κ Μ . ΠΡΟΣ: ΟΠΕΚΕΠΕ 

Δ/νση Αγροτ. Ανάπτυξης:. . Δ/ΝΣΗ ΔΗΛΙΖΩ 

ΤΜΗΜΑ III 

Αχαρνών 241-112 53Αθήνα 



Ο Υπεύθυνος του Κ.Μ. Ο Δ/ντής Αγροτικής Ανάπτυξης 

(υπογραφή) (υπογραφή) 

ΥΠΟΔΕΙΓΜΑ 3 

ΠΡΑΚΤΙΚΟ ΤΕΧΝΙΚΟΥ - ΟΙΚΟΝΟΜΙΚΟΥ ΕΛΕΓΧΟΥ 

Σήμερα την.οι κάτωθι υπογεγραμμένοι 

1 . 

2 . 

3... 

που αποτελούμε Επιτροπή Ελέγχου για τη δράση «αντικατάσταση κυψελών» του 

Προγράμματος βελτίωσης της παραγωγής και εμπορίας του μελιού έτους . 

πραγματοποιήσαμε επιτόπιο τεχνικό και οικονομικό έλεγχο στην έδρα του δικαιούχου: 


που βρίσκεται:. 

και βεβαιώνουμε τα κατωτέρω: 

Για όλες τις επιλέξιμες δαπάνες για την υλοποίηση του Προγράμματος (εμβρυοθάλαμος 
κυψέλης τύπου δίοηάαιχΐ 10 ή 8 πλαισίων, με βάση κινητή ή σταθερή, καπάκι τύπου δίοηάθίχΐ 
ή Αυστραλίας, τα αντίστοιχα πλαίσια και κηρήθρες 70 - 80 γραμ., συνδετήρες, χερούλια ή 
λαβές κλπ.) έχουν εκδοθεί εξοφλημένα τιμολόγια και όλα τα απαιτούμενα λοιπά παραστατικά 
ως εξής: 


ΕΙΔΟΣ ΕΠΙΛΕΞΙΜΗΣ 
ΔΑΠΑΝΗΣ 

ΕΚΔΟΤΗΣ 

ΠΑΡΑΣΤΑΤΙΚΟΥ 

ΑΡΙΘΜΟΣ 

ΠΑΡΑΣΤΑΤΙΚΟΥ 

ΠΟΣΟΝ 

ευκο 






Στο εμπρόσθιο μέρος των κυψελών αναγράφεται ο Κωδικός αριθμός του μελισσοκόμου, με 
πυροσφράγιση, ενώ φέρουν σε εμφανές σημείο αναπόσπαστη ετικέτα (μεταλλική ετικέτα) ή 
πυροσφράγιση ή αναγράφεται με ανεξίτηλο μελάνι “Καν. 797/04 έτους. 


Όλες οι παραπάνω ενέργειες και προμήθειες πραγματοποιήθηκαν σύμφωνα με τις αριθμ. 
.. Αποφάσεις Υπ. Αγρ. 


Ανάπτ. & Τροφίμων. 


Παρατηρήσει 


Ο Νόμιμος Εκπρόσωπος του Φορέα Η Επιτροπή 

1 . 

2 . 

3 . 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























